Kaup SF IV slhf. , félags í rekstri Stefnis hf. , á öllu hlutafé í Skeljungi og færeyska olíufélaginu P / F Magn hafa nú hlotið samþykki viðeigandi eftirlitsstofnana og munu nýir eigendur taka við rekstri félaganna í janúar næstkomandi . Sátt var gerð við Samkeppniseftirlitið sem ætlað er að tryggja sjálfstæði Skeljungs og mun hún verða birt á næstu vikum . Fyrirtækjaráðgjöf Arion banka var ráðgjafi kaupenda í viðskiptunum . Kaupin voru leidd af framtakssjóðnum SÍA II , sem er í rekstri Stefnis , en meðal annarra hluthafa eru lífeyrissjóðir , aðrir stofnanafjárfestar og einstaklingar . Nánar verður greint frá hluthöfum SF IV þegar nýir eigendur taka við félaginu . Benedikt Ólafsson , forstöðumaður sérhæfðra fjárfestinga hjá Stefni : „ Skeljungur er öflugt og vel rekið fyrirtæki og nýir eigendur munu byggja á þeim trausta grunni sem fyrir er . Með því að ganga samhliða frá kaupum á öllu hlutafé í P / F Magn og sameina félögin er enn fleiri stoðum skotið undir reksturinn auk þess sem töluverður hluti tekna verður í erlendri mynt . Við teljum því sameinað félag vera álitlegan fjárfestingarkost og fjölmörg tækifæri þegar horft er fram á veginn . “ „ Það er okkur mjög ánægjulegt að Skeljungur sé kominn á þann stað að fagfjárfestar sýni félaginu áhuga , séu reiðubúnir að fjárfesta í því og styðja við áframhaldandi enduruppbyggingu þess . Þegar við komum að félaginu , seinnihluta árs 2008 stóð það mjög völtum fótum og ljóst að tíðar breytingar á eignarhaldi og sviptingar í efnahagsumhverfinu höfðu bitnað illa á félaginu , sem var í raun orðið tæknilega gjaldþrota á þessum tíma . Á undanförnum fimm árum hefur öflugur hópur stjórnenda og starfsmanna unnið hörðum höndum að því að byggja félagið upp á nýjan leik . Rekstur þess hefur batnað til muna og skuldastaðan er aftur orðin viðráðanleg . Skeljungur er gamalt og rótgróið félag sem á sér langa sögu og hefur stór hópur fólks komið að félaginu með einum eða öðrum hætti í gegnum árin . Við höfum fundið það í gegnum aðkomu okkar að margir bera sterkar taugar til félagsins og er það okkar von að félagið sé nú komið á þann stað að allir Skeljungsmenn geti verið stoltir af . Við teljum þetta rétta tímapunktinn til að koma félaginu í hendurnar á öflugum hópi fjárfesta sem er vel í stakk búinn að styðja við áframhaldandi uppbyggingu félagsins . “ Skeljungur var stofnaður árið 1928 og rekur um 100 afgreiðslustöðvar undir vörumerkjunum Orkan og Shell . Hjá fyrirtækinu starfa um 300 starfsmenn . Þá selur félagið fyrirtækjum um allt land olíu og tengdan varning . Félagið á um 35 fasteignir sem eru samtals um 23.000 fermetrar . P / F Magn var stofnað af Shell í Danmörku árið 1953 . Hjá fyrirtækinu starfa um 140 starfsmenn . Magn rekur 11 bensínafgreiðslustöðvar í Færeyjum auk þess að sinna fyrirtækjamarkaði og selja gasolíu til húshitunar í Færeyjum . SÍA II er framtakssjóður í rekstri Stefnis hf . Hluthafar SÍA II samanstanda af lífeyrissjóðum , fjármálafyrirtækjum og fagfjárfestum . Framtakssjóðir á vegum Stefnis hafa verið leiðandi í framtaksfjárfestingum á Íslandi og hafa , ásamt meðfjárfestum , fjárfest fyrir yfir 20 milljarða í óskráðum félögum frá árinu 2011 . Stefnir er dótturfélag Arion banka hf .